stanford-oval/wikipedia huggingface dataset:
ג'יימס האטון
פילוסופיה ואמונה

ב"חקירה של עקרונות הידע" עסק האטון גם ברעיונות פילוסופיים, ופיתח את הרעיון כי העולם החיצון – כפי שהוא נתפס בעינינו – הוא יציר מוחנו המושפע מרשמים חיצוניים, מאחר שאין דמיון בין תמונתנו על העולם החיצון לבין המציאות. עם זאת, רשמים אלה הנוצרים במוחנו – תמידיים ועקביים – הופכים בעבורנו למציאות במקרה שהם דומים לדברים הקיימים באמת, ולכן ההתנהגות המוסרית שלנו חייבת להישאר זהה כאילו רעיונותינו תואמים לסיבות בגללן נוצרו.
אף שהואשם בכפירה, האטון לא היה אתאיסט. בכל כתביו הוא אישר את קיומו של אלוהים, אותו הגדיר כ"משגיח הנפש... ישות בעלת ידע מושלם חוכמה מוחלטת". הוא התייחס לטבע כמשועבד לאלוהים, וסבר כי שני המונחים לא היו נרדפים מאחר שאלוהים הוא אינסופי ויציב ואילו הטבע מוגבל ומשתנה. בעוד הוא כולל את מערכות הפאונה, הפלורה והמינרלים כחלק מהעיצוב הכללי של הטבע, הוא מגדיר את המונח "טבע" כמייצג ראוי של כל הפעולות מהן אנו למדים על קיומה של הישות המשגיחה.
עם זאת, יחסו של האטון לדת הנוצרית תועד בכתב-יד קצר שלא פורסם בשם "Memorial Justifying the Present Theory of the Earth From the Suspicion of Impiety", שנכתב כנראה בין השנים 1788 ו-1795 בתגובה לביקורת על התאוריה שלו. בכתב-יד זה לא עשה האטון כל ניסיון לפשרה עם הכנסייה – כפי שעשה ז'ורז'-לואי לקלרק דה בופון – ונותר בדעתו כי הכתבים היהודיים עליהם מתבססת הדת הנוצרית יכולים להתקבל רק אם הם מתארים את ההיסטוריה של האדם על-פני הארץ. זאת, בדחותו את סיפור הבריאה המקראי, שחשיבותו היחידה – לדעתו של האטון – הייתה בעדות כי האל ברא את כל הדברים בסדר מסוים. הוא סבר כי היה זה אבסורדי להניח כי המילה "יום", כפי שהיא מופיעה בסיפור התנ"כי, משמעותה שונה מ"פרק זמן בלתי מוגדר".
האטון טען כי לא היה זה מחובתה של הדת לספק את ההיסטוריה של פעולות טבעיות שהתרחשו על-פני כדור הארץ בעבר, אלא היה זה תפקידו של האדם להשתמש באינטלקט שלו וליישם את השיטות של הפילוסופיה הטבעית. הוא ראה את מטרות ה"התגלות" והפילוסופיה הטבעית כשונות לגמרי אלה מאלה, ולא מצא סיבה לכך שאחת תסכל את השנייה – ובלבד שמטרותיהן יופרדו.
כתבים

1785. Abstract of a dissertation read in the Royal Society of Edinburgh, upon the seventh of March, and fourth of April, MDCCLXXXV, Concerning the System of the Earth, Its Duration, and Stability. Edinburgh. 30pp.
1788. The theory of rain. Transactions of the Royal Society of Edinburgh, vol. 1, Part 2, pp. 41-86.
1788. Theory of the Earth; or an investigation of the laws observable in the composition, dissolution, and restoration of land upon the Globe. Transactions of the Royal Society of Edinburgh, vol. 1, Part 2, pp. 209-304.
1792. Dissertations on different subjects in natural philosophy. Edinburgh & London: Strahan & Cadell.
1794. Observations on granite. Transactions of the Royal Society of Edinburgh, vol. 3, pp. 77-81.
1794. A dissertation upon the philosophy of light, heat, and fire. Edinburgh: Cadell, Junior, Davies.
1794. An investigation of the principles of knowledge and of the progress of reason, from sense to science and philosophy. Edinburgh: Strahan & Cadell.
1795. Theory of the Earth; with proofs and illustrations. Edinburgh: Creech. 2 vols.
1797. Elements of Agriculture. Unpublished manuscript.
1899. Theory of the Earth; with proofs and illustrations, vol III, Edited by Sir Archibald Geikie. Geological Society, Burlington House, London.
ראו גם

גאולוגיה
וולקנולוגיה
פטרולוגיה
סטרטיגרפיה
עקרון האחידות
אי התאמה
לוח הזמנים הגאולוגי
גאולוגיה - מונחים
לקריאה נוספת

Encyclopedia of Geology, Elsevier Academic Press, First edition 2005, ISBN 0-12-636380-3, כרך 2, עמ' 200–206
Earth Science: The People Behind The Science (Pioneers in Science), ISBN 0-8160-5464-9, פרק 3, עמ' 31–42
Jack Repcheck: The Man Who Found Time: James Hutton and the Discovery of the Earth's Antiquity. London and Cambridge, Massachusetts: Simon & Schuster (2003). ISBN 0743231899 (United Kingdom), ISBN 073820692X (United States).
Stephen Baxter: Ages in Chaos: James Hutton and the Discovery of Deep Time. New York City: Tor Books (Forge imprint), 2004. ISBN 0-76531-238-7. Published in the United Kingdom as Revolutions in the Earth: James Hutton and the True Age of the World. London: Weidenfeld & Nicolson, 2003. ISBN 0-29782-975-0.
גלוטן

גְּלוּטֵן (Gluten; בעברית: דִּבְקָן) הוא חלבון המצוי במשפחת הדגניים כחיטה, שעורה ושיפון. ייחודו של הגלוטן הוא ביכולתו (לאחר שספח כמות מספקת של מים) ליצור מעין "רשת מרחבית" בינו לחלקיקי העמילן שבקמח, ולכלוא בינו לסיבי הרשת בועיות פחמן דו-חמצני הנפלטות כתוצאה מפעילות השמרים בעת פירוק העמילן. פעולה זו נקראת 'תפיחה' והיא גורמת לגידול בנפחו של הבצק. תכונה זו של הגלוטן מאפשרת ליצור לחם במרקם אוורירי. גלוטן הוא חלבון התשמורת העיקרי בגרגר החיטה, ורכיבי הגלוטן השונים מהווים כ-90% מהחלבון בגרגיר החיטה.
הגלוטן מורכב משתי קבוצות חלבונים עיקריות: גליאדינים וגלוטנינים. הגליאדינים והגלוטנינים מכילים כמות גדולה יחסית של חומצות האמינו גלוטמין ופרולין וכן כמויות מזעריות של ליזין, ארגינין, תריאונין, וטריפטופן.
הגלוטן בודד וזוהה לראשונה בשנת 1745 על ידי פרופסור יאקופו ברתולומאו בקרי(אנ') (Jacopo Bartolomeo Beccari), שהיה פרופסור לכימיה באוניברסיטת בולוניה.
רגישות לגלוטן עלולה לגרום למחלת צליאק. חולי הצליאק רגישים לגליאדין שבגלוטן.
גלוטן מהווה מרכיב עיקרי בסייטן.
גלוטן ואיכות לחם

הגלוטן מאפשר "הדבקה" של מרכיבי הקמח והפיכתם לבצק. במהלך פעולת הלישה, הגלוטן מתפתח, נוצרים קשרי גופרית ונוצר מבנה תלת-ממדי דחוס בו רשת סיבים דקים ואלסטיים. תכונות רשת הסיבים כגון צפיפותה, גמישותה והאלסטיות שלה תלויה בכמות הגלוטן בקמח, ביחס שבין רמת הגלוטנין לגליאדין, בנוכחות אנזימים המסייעים או מפריעים לתהליך ובנוכחות מחמצנים. תכונות אלו, וכמות הגלוטן הכללית משתנה בהתאם לסוג וזן החיטה ואיכותה. תפקידה של רשת הגלוטן התלת-ממדית בזמן התפיחות, היא "לכלוא" ו"להחזיק" את הגזים הנוצרים עקב פעילות האנזימים והשמרים, וכן את אדי המים המתהווים בתוך חללי הבצק עקב הטמפרטורה הגבוהה בזמן האפיה.
שיעור הגלוטן מושפע מתנאי הגידול והסביבה על ידי מנגנונים הקשורים לבקרת ביטוי הגנים המושפעת מתנאי הסביבה ומהרכב המינרלים בצמח. הזנה חנקתית שופעת בתקופת מילוי הגרגר מגדילה את תכולת החלבון בגרגר, טמפרטורה גבוהה ויובש מקצרת את תקופת התפתחות הגרגר ולעיתים מתקבלים גרגרים קטנים עם תכולת חלבון גבוהה מידי. לעומת זאת תקופת התפתחות ממושכת עם תנאי לחות שופעים וטמפרטורות נמוכות מביאה לעיתים להצטברות פחמימות, תכולת חלבון נמוכה ולרוב גם טקסטורה רכה יותר.
הגלוטן מופיע בזמן ההבשלה הסופית של גרגירי החיטה, גרגירי חיטה ירוקים המכונים גם "פריקה" או "פריקי" הם מאכל מסורתי באזור המזרח התיכון ומכילים ערך נמוך של גלוטן.
למרות זאת היא אינה מתאימה לאכילה על ידי חולי צליאק.
איכות הגלוטן מאופיינת במידת יכולתו להתרחב ובמידת הגמישות שלו, אלו משפיעים על נפח כיכר הלחם ועל המצאות קרעים בכיכר. תכונות אלו נקבעות על פי היחס בין רכיבי הגלוטן - הגלוטנינים והגליאדינים, המהווים כ-90% מחלבוני הגרגר, עבור אפיית לחם היחס האופטימלי בין הגלוטנינים לגליאדינים הוא 1:1. הגליאדינים, מסיסים באלכוהול ואחראים על צמיגות וכושר ההתפשטות הבצק והגלוטנינים שאינם מסיסים באלכוהול קובעים את מידת האלסטיות שלו.
אטימולוגיה

מקור השם הוא מהמילה הלטינית gluten, שפירושה "דבק", וממנה נגזר גם התרגום העברי "דבקן".
ראו גם

דגנת (צליאק)
סייטן - תחליף בשר העשוי מגלוטן
הערות שוליים

↑  דִּבְקָן במילון אפייה [כלכלת הבית] (תשי"ז–תשי"ט–תש"ך), באתר האקדמיה ללשון העברית
↑  (איטלקית) היסטוריית מכון J.B. Beccari(הקישור אינו פעיל, 1.12.2019)
↑  יעל גרטי, פריקֶה: מעושנת, ירוקה ומדליקה, באתר ynet, 10 בדצמבר 2007
↑  Is Freekeh Gluten-Free? | BeyondCeliac.org, Beyond Celiac (באנגלית אמריקאית)
↑  Gluten (n.), באתר המילון האטימולוגי
| --- | --- |
בקרת זהויות :  NLI: 987007560343205171  BNE: XX4596878  BnF: cb120494596 (data)  GND: 4157717-6  LCCN: sh85055386  NKC: ph231115
גאריסון מת'יוז

| --- | --- |

מת'יוז במדי יוסטון רוקטס בשנת 2022
 לידה:  24 באוקטובר 1996 (בן 27) מחוז פרנקלין, טנסי, ארצות הברית 
 עמדה:  קלע
 גובה:  1.98 מטר
 מספר:  25
 מכללה:  אוניברסיטת ליפסקומב
 דראפט:  לא נבחר, 2019
 קבוצות כשחקן
 2019–2021   2019–2021   2021–2023   2023–:  וושינגטון ויזארדס   קפיטל סיטי גו-גו   יוסטון רוקטס   אטלנטה הוקס
 
גאריסון מת'יוז (באנגלית: Garrison Mathews; נולד ב-24 באוקטובר 1996) הוא כדורסלן אמריקאי, המשחק בעמדת הקלע באטלנטה הוקס.
נעורים ומכללות

מת'יוז החל את דרכו בתיכון פרנקלין שבמקום מגוריו, שם שיחק בנבחרות בית הספר גם של כדורסל וגם של פוטבול. כשהגיע לאוניברסיטת ליפסקומב, בחר מת'יוז להתמקד רק בכדורסל. הוא הפך לאחד השחקנים המובילים במכללה, כשתרם רבות בעלייתה לדרג א', ובנוסף שבר את שיאה בנקודות במשחק בודד עם 43 נקודות, והוביל את המכללה בנקודות בכל הזמנים.
בשנתו השלישית, מת'יוז הוביל את המכללה לטורניר אליפות המכללות בפעם הראשונה בהיסטוריה שלה. בשנתו האחרונה, הוא נבחר לשחקן המצטיין של המחוז ובנוסף לחמישייה הראשונה של העונה. הוא גם הוביל את ליפסקומב לטורניר אליפות המחוז. מת'יוז קלע 44 נקודות ברבע הגמר ו-34 נקודות בחצי הגמר, ועזר למכללה להגיע עד למשחק הגמר, שם הובסה על ידי אוניברסיטת טקסס באוסטין. בשנתו האחרונה, מת'יוז שיחק 36 משחקים ופתח בכולם, הוא העמיד ממוצעים של 20.8 נקודות ב-40.3 אחוז מהשלוש ו-5.5 ריבאונדים. בכל שנותיו במכללה, קלע מת'יוז 2,478 נקודות.
קריירה מקצועית

בשנת 2019, לאחר שלא נבחר בדראפט ה-NBA, חתם מת'יוז על חוזה כפול בוושינגטון ויזארדס מליגת ה-NBA. לפי החוזה, הזמן שלו בין הקבוצה לבין קפיטל סיטי גו-גו, קבוצת הבת של וושינגטון מליגת הפיתוח, יתחלק לפי רצונה של הקבוצה. ב-23 באוקטובר 2019 ערך מת'יוז את הופעת הבכורה שלו ב-ליגת ה-NBA, כשעלה מהספסל בהפסד 100–108 לדאלאס מאבריקס, בו חילק אסיסט אחד ולא קלע נקודה או הוריד ריבאונד. ב-30 בדצמבר 2019, קלע מת'יוז שיא קריירה של 28 נקודות יחד עם 4 ריבאונדים בניצחון 103–125 על מיאמי היט.
ב-18 באוקטובר 2021 חתם ביוסטון רוקטס.
ב-9 בפברואר 2023 הועבר בטרייד עם ברונו פרננדש לאטלנטה הוקס עבור ג'סטין ג'קסון ופרנק קמינסקי.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | % מהשדה | % משלוש | % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | ליפסקומב | 33 | 12 | 20.8 | 0.403 | 0.349 | 0.732 | 3.4 | 1.5 | 0.8 | 0.2 | 10.9 |
| 2016/2017 | ליפסקומב | 32 | 32 | 31.3 | 0.458 | 0.352 | 0.726 | 5.6 | 2.3 | 0.8 | 0.2 | 20.4 |
| 2017/2018 | ליפסקומב | 33 | 32 | 30.4 | 0.465 | 0.381 | 0.799 | 5.5 | 1.8 | 1.0 | 0.3 | 21.7 |
| 2018/2019 | ליפסקומב | 36 | 36 | 30.1 | 0.443 | 0.403 | 0.860 | 5.5 | 1.9 | 0.8 | 0.3 | 20.8 |

| קריירה |  | 134 | 112 | 28.2 | 0.446 | 0.374 | 0.789 | 5.0 | 1.9 | 0.9 | 0.2 | 18.5 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | וושינגטון | 18 | 0 | 12.6 | 0.429 | 0.413 | 0.912 | 1.3 | 0.6 | 0.4 | 0.1 | 5.4 |
| 2020/2021 | וושינגטון | 64 | 24 | 16.2 | 0.409 | 0.384 | 0.884 | 1.4 | 0.4 | 0.5 | 0.1 | 5.5 |
| 2021/2022 | יוסטון | 65 | 33 | 26.3 | 0.399 | 0.360 | 0.794 | 2.9 | 1.0 | 0.9 | 0.4 | 10.0 |
| 2022/2023 | יוסטון | 45 | 0 | 13.4 | 0.353 | 0.342 | 0.911 | 1.4 | 0.5 | 0.5 | 0.1 | 4.8 |
| 2022/2023 | אטלנטה | 9 | 0 | 9.3 | 0.419 | 0.400 | 0.875 | 1.2 | 0.3 | 0.1 | 0.1 | 4.8 |
| קריירה |  | 201 | 57 | 18.2 | 0.396 | 0.367 | 0.845 | 1.9 | 0.6 | 0.6 | 0.2 | 6.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | וושינגטון | 3 | 0 | 5.7 | 0.000 | 0.000 | 0.800 | 0.7 | 0.0 | 0.0 | 0.0 | 1.3 |
| קריירה |  | 3 | 0 | 5.7 | 0.000 | 0.000 | 0.800 | 0.7 | 0.0 | 0.0 | 0.0 | 1.3 |
הערות שוליים

↑  כצפוי: זאיון ויליאמסון נבחר ראשון על ידי ניו אורלינס, באתר וואלה, 21 ביוני 2019
ג'יובני מורנו

ג'יובני אנדרס מורנו קרדונה (בספרדית: Giovanni Andrés Moreno Cardona) הוא כדורגלן קולומביאני המשחק בעמדת הקשר ההתקפי בקבוצת שנחאי שנהואה מהליגה הסינית וכן בנבחרת קולומביה. מכונה 'ג'יו' או 'אל פלקו' (El Flaco).
קריירת מועדונים > אנביגאדו

ג'יובני החל את הקריירה שלו במועדון הקטן, אנביגאדו, שידוע בתור מועדון המגדל כישרונות ושממנו יצאו שחקנים כמו חאמס רודריגס, פרדי גוארין ודורלן פאבון. את הקריירה המקצוענית הוא החל ב-2006, אבל הוא הפך להיות חלק משמעותי בקבוצה שנה מאוחר יותר, כאשר אנביגאדו שיחקה בליגה השנייה ומורנו עזר לה לחזור לליגה הבכירה כשהוא כובש 30 שערים לאורך כל השנה (11 בטורניר האפרטורה ו-19 בטורניר הקלאוסורה) ומסיים כמלך השערים בשני הטורנירים. הופעותיו הטובות על המגרש גרמו לקבוצות הגדולות במדינה לעקוב אחריו והוא אף היה קרוב להצטרף לאתלטיקו נסיונל בתחילת 2008, אך לבסוף המשיך באנביגאדו כשזו חזרה לליגה הראשונה וכבש 10 שערים ב-22 משחקים.
קריירת מועדונים > אתלטיקו נסיונל

לקראת טורניר הקלאוסורה של 2008 רכשה אותו אתלטיקו נסיונל תמורת 2.5 מיליון דולר ומהר מאוד הוא הפך לשחקן המרכזי שלה ולאהוב האוהדים. סגנון משחקו היפה לעין שכלל כדרורים מרשימים ושליטה מצוינת בכדור, הפכה אותו לאחד השחקנים המרשימים בקולומביה. גם המספרים שלו בקבוצה היו מרשימים כאשר כבש 44 שערים ב-81 הופעות במדים של נסיונל במשך שנתיים, אך הוא לא הצליח לזכות עם הקבוצה בשום תואר. למרות זאת, יכולתו הטובה זיכתה אותו בזימונים לנבחרת.
קריירת מועדונים > ראסינג קלוב

אחרי שנתיים באתלטיקו נסיונל, יצא מורנו לראשונה מגבולות קולומביה וחתם בקבוצת הפאר הארגנטינאית, ראסינג קלוב, תמורת 4.3 מיליון דולר. גם כאן בדומה למועדוניו הקודמים, הפך ג'יו מהר מאוד לחביב הקהל ואחד השחקנים המובילים תודות ליכולותיו על המגרש. הוא הוביל את ראסינג למקום החמישי בעונתו הראשונה. בטורניר הקלאוסורה 2011, נפצע בצורה רצינית במשחק מול אול בויס. הוא קרע את הרצועה הצולבת האחורית ונאלץ להיעדר 8 חודשים מהמגרשים. הפציעה אף גרמה לו להחמיץ את טורניר הקופה אמריקה 2011 שנערך בארגנטינה. הוא חזר לשחק באופן מקרי שוב מול אול בויס בטורניר הטורניר האפרטורה 2011 והיה נדמה כאילו הוא לא נעדר כלל מהמגרש. היכולת הטובה הייתה שם ואיתו ראסינג שיחקה כדורגל טוב תחת המאמן החדש דייגו סימאונה, שנתן לו את הגיבוי ואת המקום בהרכב הפותח. ראסינג הציגה יכולת מצוינת באותו טורניר וסיימה במקום השני אחרי האלופה, בוקה ג'וניורס. בשל כך, קיבלה את הכרטיס להשתתף בטורניר הקופה סודאמריקנה. למרות זאת, התקופה בראסינג לא נגמרה בטוב, לאחר שהקבוצה תחת הדרכתו של המאמן אלפיו באסילה, הציגה יכולת לא טובה בטורניר הקלאוסורה של 2012, מה שגרם למספר אוהדים לאיים במוות על חלק מהשחקנים, ביניהם גם ג'יו. בסופו של דבר לאחר סיום הטורניר, החליט מורנו לצאת לליגה הסינית ולחתום בקבוצת שנחאי שנהואה, כאשר הוא סוגר תקופה של שנתיים בראסינג, בהן שיחק 50 משחקים וכבש 12 שערים.
קריירת מועדונים > שנחאי שנהואה

ג'יובני חתם לעונה אחת בשנחאי שנהואה ושיתף שם פעולה עם כוכבים כמו דידייה דרוגבה וניקולס אנלקה. הוא היה קרוב מאוד לעזוב את הקבוצה בינואר 2013 ולעבור לכדורגל הערבי במזרח התיכון בעקבות פיגור בתשלום השכר שלו, אך לבסוף נשאר. ב-19 באוגוסט 2015 כבש שער במספרת מול שנחאי SIPG במסגרת רבע גמר הגביע הסיני, משחק שהסתיים בתיקו 3-3 ושנחאי שנהואה העפילה לאחר דו-קרב פנדלים. ב-8 ביולי 2017 כבש צמד מול ג'יאנגסו סנינג בתיקו 2-2, הגיע ל-43 שערים במדי הקבוצה והפך לכובש המוביל שלה לאורך ההיסטוריה. ב-26 בנובמבר 2017 זכה בתואר הראשון שלו לאחר 10 שנים, כאשר קבוצתו הפסידה בגומלין של גמר הגביע הסיני לשנחאי SIPG אבל זכתה בגביע בזכות שער חוץ בתוצאה הכוללת. זו גם הייתה עונתו הטובה בסין שבה כבש 15 שערים ב-32 משחקים.
נבחרת לאומית

זומן לנבחרת הלאומית לראשונה ב-2008. ב-2009 זומן על ידי המאמן אדוארדו לארה למשחקי מוקדמות מונדיאל 2010 מול אקוודור ואורוגוואי, כאשר מול הראשונה הוא רושם שתי מסירות לג'קסון מרטינס וטאופילו גוטיירס שכבשו ונתנו ניצחון של 0-2 לקולומביה. את שערו הראשון כבש במשחק ידידות מול מקסיקו בניצחון 1-2 ב-30 בספטמבר 2009 ואת השער הרשמי הראשון כבש במוקדמות מונדיאל 2010 כשקולומביה הפסידה 2-4 לצ'ילה באצטדיון אטנאסיו חירארדוט. אחרי היעדרות ממושכת, חזר לסגל הנבחרת ב-7 ביוני 2017 למשחקי הידידות מול ספרד וקמרון.
תארים והישגים

זכייה באליפות הליגה השנייה בקולומביה עם אנביגאדו (2007)
זכייה בגביע הסיני עם שנחאי שנהואה (2017)
מלך שערי הליגה השנייה בקולומביה בטורניר האפרטורה 2007 עם אנביגאדו
מלך שערי הליגה השנייה בקולומביה בטורניר הקלאוסורה 2007 עם אנביגאדו
מורנו בין דרוגבה משמאל ואנלקה מימין
ד'קפ"ו

ד'קפ"ו (4186)  היא שנה עברית  אשר  החלה ביום א' בתשרי, אור ל-31 באוגוסט 425 (לפי הלוח היוליאני, שהיה נהוג אז), והסתיימה ביום כ"ט באלול, 17 בספטמבר 426. שנה מסוג בחה, היא מעוברת, ואורכה 383 ימים. זו שנת שמיטה.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
גזה הגדוש

| --- | --- |

לוח זיכרון על בית הנופש של גזה הגדוש
 לידה:  14 במאי 1912 בודפשט, האימפריה האוסטרו-הונגרית 
 פטירה:  9 באפריל 1999 (בגיל 86) בודפשט, הונגריה 
 מדינה:  הונגריה 
 מקום קבורה:  בית הקברות פרקשרטי בבודפשט 
 מקום לימודים:  אוניברסיטת אטווש לוראנד, Berzsenyi Dániel Secondary School 
 שפות היצירה:  הונגרית 
 פרסים והוקרה:  פרס אטילה יוז'ף (1951)  אות מסדר ההצטיינות של הונגריה בדרגת קצין (1995)  honorary citizen of the 13th district of Budapest (1996)  פרס אטילה יוז'ף (1975)  פרס אטילה יוז'ף (1954)  אזרחות כבוד של בודפשט (1997) 
 
גזה הגדוש (במקור הירשל, בהונגרית: Hegedüs Géza; בודפשט, 14 במאי 1912 – בודפשט, 9 באפריל 1999) היה היסטוריון וסופר הונגרי-יהודי, עיתונאי, משורר, מבקר, פרופסור באוניברסיטה, זכה שלוש פעמים בפרס אטילה יוז'ף שהוא הפרס הספרותי הגבוה בהונגריה.
ביוגרפיה

גזה הגדוש נולד במשפחה יהודית כבנם של אנדור הגדוש (הירשל) סוכן נוסע מסחרי ושל דורה זוננפלד, אך מאז ומתמיד ראה את אוראדיה כעיר הולדתה. סבא וסבתא מצד אביו היו ברנאט הירשל וג'טה שנברגר, סבא וסבתא מצד אמו היו דויד זוננפלד וסידוניה גולדזיהר (1864–1918). את לימודיו בתיכון סיים בגימנסיה הראשית ברחוב מרקו. בשנת 1935 סיים את לימודיו באוניברסיטת פאזמני פטר עם תואר במשפטים, שם גם סיים לימודי היסטוריה וספרות. בשנים 1936–1940 היה עורך דין מתמחה.
בשנים 1939–1946 (עם הפסקה בתקופת השואה) היה הלקטור והמנהל הספרותי של "הוצאת אנונימוס". במהלך מלחמת העולם השנייה הוא שירת תחילה כחייל ואחר כך בשל מוצאו היהודי גויס לשרות העבודה (עבודות כפייה ליהודים במסגרת הצבא ההונגרי) ולבסוף גורש למחנה ריכוז.
בשנים 1945–1973 היה ראש הקתדרה במכללה לאמנות התיאטרון והקולנוע. בשנים 1946–1947 היה בעל הטור הספרותי של כתב העת "רפובליקה". בין השנים 1946–1949 עבד גם כיועץ ראש אגף בעיריית בודפשט, וכן כפרופסור להיסטוריה של הפילוסופיה באוניברסיטת פאזמני פטר. בשנים 1947–1949 היה בעל הטור הספרותי של כתב העת "העתיד" והעורך הראשי של "החמישה עשר במרץ". משנת 1955 עד 1957 היה מנהל בית ה"הוצאה לאור מאגווטה".
הוא היה בחברות טובה עם הסופרים דז'ה קוסטולאני, לאיוש קשאק, באלינט הומאן, ג'רג' לוקאץ'. הוא כתב בעיקר רומנים ודרמות תרבותיות-היסטוריות.
חייו הפרטיים

בין 1946 ל-1982 הייתה ז'וז'נה בלוג אשתו. משנת 1983 ועד מותו היה במערכת יחסים עם מרגיט זמלוייס.
עבודותיו > עד 1944

משפט פלילי מהותי בעידן מלכי ארפאד; 1935 (עבודות מסמינר פרנץ אקהרט לתולדות החוק)
מורדי השיכרון. רוֹמָן 1937
הולדת איטליה. 1943
משמידי האלילים; 1944
עבודותיו > 1945–1956

מרד הרכוש הפרטי / בצל שני אלים 1945
ברית המועצות והדת. 1945 (הספרייה החדשה של דנטה)
כבוד אנושי. מבוא למוסר; 1945
אנטל מבודאי נאג';
אזרח סולידי. עדות הדמדומים של אתמול 1946
אישטוואן הקדוש, בונה הכפר; 1946
המשוטט של האוקיינוס. רומן ביוגרפי מאת ניקולאי מיקלוחו-מקלאי 1946
סגנונות של ספרות אזרחית; 1947
הבאן קולין הרשע . נובלה היסטורי 1947
מבוא להיסטוריה חברתית הונגרית; 1947
מתיאש הראשון, מלך הונגריה; 1947
בין הספרים הרוסיים; 1947
ב. פרנץ ראקוצ'י; 1947
לוח שנה של 48. 1848–1948, 1947
הדיונון והמהפכה. קומדיה פואטית; 1948
הכוכב המדמם 1948
ספרות הונגרית; 1948
יאנוש הוניאדי; 1948
רומנטיקה הונגרית; 1948
היסטוריה חברתית; 1949
עיר שיודעים בה הכל. נובלה היסטורית; 1949
האדם בונה גשר; 1950
הסכנה שמעבר ליער 1950
המאבק של ספרותנו לעצמאות לאומית 1951
השליחות לקייב 1951
הפעמונים מצלצלים. רוֹמָן; בדיוני, 1951
עיר ממושכנת. סיפור; 1951
מישכון בשיטה וינאית (סיפור קצר, 1951)
ספרות סובייטית אחרי המלחמה הפטריוטית הגדולה; 1952
שחר מעל התעלות; 1952
סטאלינגרד. ספר לצביעה. 1952
חותם הזהב. רוֹמָן; 1953
ההיסטוריה של האיש השחור; 1953
גרגיי צ'יקי; אנשים משכילים, 1953
מבוך. רוֹמָן; 1954
המלך מתיאש בדברצן. משחק היסטורי 1954
שעות החושך האחרונות. רוֹמָן; בדיוני, 1955
היודע לכתוב. רומן היסטורי, 1–2. 1956
עבודותיו > ספרות, תרגומים ספרותיים

משפט פלילי מהותי בעידן מלכי ארפד; 1935 (עבודות מסמינר פרנק אקהרט לתולדות החוק)
מסורות מתקדמות של הדרמטורגיה הונגרית; 1953
המלאכה הפואטית. מבוא לגרסה ההונגרית; 1959
מתיאטרון יווני לתיאטרון סובייטי: היסטוריה קצרה של התיאטרון האירופי (1960)
ביירון; 1961 (ספריה קטנה להיסטוריה ספרותית)
בשדות זרים. תרגומים ספרותיים נבחרים 1961
דרכה של הדרמה ההונגרית; 1964
אישטוואן פילה - גזה הגדוש: היסטוריה 1964
כתר וחרב. הונגריה במאות XI-XIII
בין הקלעים; 1967
הקנטאור והמלאך. מאמרים מספרות עולמית, דרמטורגיה ואסתטיקה 1968
ההיסטוריה הדרמטית של העזים, כלומר אלפיים וחצי אלפים 1969
אולם הדיוקן של הספרות ההונגרית. פורטרטים ספרותיים של מאות סופרים הונגרים 1976
פרוזה יפה של אלפי שנה. קלאסיקות של פרוזה משובחת אירופאית; 1976
עולמו של ג'יי.סי שו; 1970 (עולם הסופרים)
לאור עבודותיו והודאותיו של ג'נה חלתי 1971
הרפתקה בעולם הדרמטורגיה; 1973
אישטוואן פילה - גזה הגדוש: היסטוריה, 1974
המלאכה הפואטית. מבוא לגרסה ההונגרית; 1978
היופי בקריאה. שיחות על ספרים, ספרות, שירה; 1978
רישומי דיוקן. מאה סופרים הונגרים; 1980
תחת קסם הקליאוף, או אלפי האלפים של האפוס הפואטי האירופי 1988
אתה יודע שזה מתאים לך. מאה מושגים בקצרה; 1991
אלפי שנות חשיבה אירופית; 1992
גלריית דיוקן של ספרות הונגרית, 1-2. 1992
ז'אנרים של בדיוני, 1993
גלריית הפורטרטים הספרותיים העולמיים, 1-2. 1994
Aeschylus הנוכחי. שני העולמות של אשכילוס או ראשית תולדות הדרמה; 1995
כתר וחרב. הונגריה במאות- XI-XIII. הוצאה מחודשת; 1995
מאות הונגריות. תולדות ההונגרים והתרבות ההונגרית מהכיבוש ועד ימינו; 1996
גזה הגדוש - יהודית קוניה: למען העז. ההיסטוריה הדרמטית של אלפיים וחצי אלפים 1999
פרסים והוקרה

פרס אטילה יוז'ף (1951, 1954, 1975)
עיטור העבודה (1955)
עיטור העבודה דרגת זהב (1972)
עבור הונגריה הסוציאליסטית (1982)
מסדר הכוכבים של הרפובליקה העממית ההונגרית מעוטר בזר זהב (1987)
פרס מפעל חיים של קרן האמנות (1991)
פרס הוורד הלבן (1994)
עיטור צלב מסדר הקצינים של רפובליקת הונגריה (1995)
אזרח כבוד של רובע 13 (1996)
אזרח כבוד בבודפשט (1997)
לקריאה נוספת

מיהו מי בספרות ההונגרית? ISBN 963-8607-10-6
אישטוואן רמייני דיינש: האם אנו מכירים אותם? הונגרים מפורסמים ממוצא יהודי (הוצאת Ex Libris, בודפשט, 2000) ISBN 963-85530-3-0
פטר הרמן: CD-ROM הונגרי ובינלאומי מיהו מי 1998, 1997 ISBN 963-9051-195
הערות שוליים

↑  "Hegedűs Andor és Sonnenfeld Dóra házasságkötési bejegyzése a Budapest VI. kerületi polgári házassági akv. 490/1911. folyószáma alatt".
↑  "Goldziher Szidónia halotti bejegyzése a Budapest V. kerületi polgári halotti akv. 60/1918. folyószáma alatt".
↑  https://www.antikvarium.hu/konyv/hegedus-geza-marcius-tizenotodike-1948-majus-28-490320
| --- | --- |
בקרת זהויות :  NLI: 987007300773505171  PLWABN: 9810692585105606  BIBSYS: 98035868  BnF: cb121725467 (data)  CiNii: DA11408501  GND: 119028786  ICCU: IEIV005910  ISNI: 0000 0000 8184 837X  LCCN: n50027344  NKC: xx0023944  RERO: 02-A006424030  SELIBR: 274173  SUDOC: 030274435  VIAF: 116079854   WorldCat (עם VIAF): 116079854 
קברו בבית העלמין פרקשראטי
לוח זיכרון לגזה הגדוש בבית מגוריו
ד'קפ"ח

ד'קפ"ח (4188)  היא שנה עברית  אשר  החלה ביום א' בתשרי, אור ל-8 בספטמבר 427 (לפי הלוח היוליאני, שהיה נהוג אז), והסתיימה ביום כ"ט באלול, 26 בספטמבר 428. שנה מסוג השג, היא מעוברת, ואורכה 385 ימים. זו שנה שנייה לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ג'יל אייקנברי

| --- | --- |

ג'יל אייקנברי בטקס האמי, 1989
 לידה:  21 בינואר 1947 (בת 77) ניו הייבן, קונטיקט, ארצות הברית
 מדינה:  ארצות הברית 
 תקופת הפעילות:  מ-1971 
 מקום לימודים:  בית הספר לדרמה של ייל 
 בן או בת זוג:  מייקל טאקר (1973–?) 
 פרסים והוקרה:  פרס גלובוס הזהב,
 פרופיל ב-IMDb
 
ג'יל אייקנברי (באנגלית: Jill Eikenberry; ‏נולדה ב-21 בינואר 1947) היא שחקנית אמריקאית זוכת פרס גלובוס הזהב בקטגוריית השחקנית הטובה ביותר בסדרת דרמה לשנת 1988 על תפקידה בסדרה "פרקליטי אל איי".